
Ministru kabineta rīkojums Nr. 195
Rīgā 2022. gada 23. martā (prot. Nr. 17 10. §)
Par valsts nekustamā īpašuma Kronvalda bulvārī 4, Rīgā, nodošanu Latvijas Mākslas akadēmijas īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu un 43. pantu atļaut Kultūras ministrijai nodot bez atlīdzības Latvijas Mākslas akadēmijas īpašumā valsts nekustamo īpašumu (nekustamā īpašuma kadastra Nr. 0100 010 0097) – zemes vienību (zemes vienības kadastra apzīmējums 0100 010 0097) 6 357 m2 platībā un četras būves (būvju kadastra apzīmējumi 0100 010 0097 001, 0100 010 0097 002, 0100 010 0097 005 un 0100 010 0097 006) – Kronvalda bulvārī 4, Rīgā, kas ierakstīts zemesgrāmatā uz valsts vārda Kultūras ministrijas personā (turpmāk – nekustamais īpašums), lai īstenotu izglītības un kultūras funkcijas.
· 2. Latvijas Mākslas akadēmijai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minēto funkciju īstenošanai.
· 3. Latvijas Mākslas akadēmijai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Latvijas Mākslas akadēmija nodrošina šā rīkojuma 1. punktā minēto funkciju īstenošanu;
· 3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
· 4. Šā rīkojuma 3.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai veiktu ieguldījumus nekustamā īpašuma pārbūvē un atjaunošanā vai saņemtu Eiropas Savienības fondu atbalstu.

